Death metal

Το Death metal είναι στυλ του heavy metal, που αναπτύχθηκε στις Ηνωμένες Πολιτείες στα μέσα της δεκαετίας του '80. Παρουσιάζει χαμηλά κουρδισμένες κιθάρες με έντονη παραμόρφωση, γρυλιστά φωνητικά και τσιρίδες, επιθετικά ντραμς με διπλά μπάσα τύμπανα και στιχουργική που ασχολείται με την θρησκεία, την μυθολογία τρόμου, τον μυστικισμό, την πολιτική κ.α..Το ιδίωμα αναπτύχθηκε στην δεκαετία του '90 και απέκτησε διάφορα υποείδη όπως το τεχνικό death metal, το deathcore, το μελωδικό death metal, κ.α..Το death metal έχει γνωρίσει αναγνώριση από το metal κοινό και συγκροτήματα όπως οι Cannibal Corpse, Deicide και Morbid Angel έχουν πουλήσει εκατομμύρια δίσκους σε όλο τον κόσμο.

 Τα death metal συγκροτήματα αποτελούνται συνήθως από δύο κιθαρίστες, έναν μπασίστα, έναν τραγουδιστή και ένα ντράμερ, ενώ σπάνιες είναι οι περιπτώσεις χρήσης πλήκτρων. Οι κιθάρες είναι χαμηλά κουρδισμένες με πολλή παραμόρφωση και έντονη χρήση τρέμολο. Τα τύμπανα είναι δυναμικά και πολύ γρήγορα, με συχνή χρήση της τεχνικής blast-beat. Τα φωνητικά είναι γρυλιστά, ενώ συχνό φαινόμενο είναι και τα τσιριχτά φωνητικά.Η στιχουργική θεματολογία του death metal θυμίζει θέμα ταινίας θρίλερ, ασχολούμενη με αποκρουστικά θέματα όπως ο καννιβαλισμός, η νεκροφιλία, τα βασανιστήρια, ο ακρωτηριασμός, κ.α.. Βασικές πηγές στίχων των death metal συγκροτημάτων αποτελούν ο σατανισμός (αλλά σε σαφώς ηπιότερο βαθμό και μικρότερη συχνότητα σε σχέση με τη Black metal), η θρησκεία, η μυθολογία του Χάουαρντ Φίλιπς Λάβκραφτ, ο μυστικισμός, η πολιτική, κ.α.. Ο τίτλος "Death Metal" προέρχεται από το ομώνυμο ντέμο των Possessed από το 1984, με το κομμάτι "Death Metal" να περιλαμβάνεται στο άλμπουμ "Seven Churches". Μία άλλη πιθανή πηγή είναι το περιοδικό "Death Metal" των Τόμας Γκάμπριελ Φίσερ και Μάρτιν Έρικ Έιν των Celtic Frost. Τα ακραία στυλ του χέβι μέταλ έχουν την βάση τους στην μουσική των Venom, οι οποίοι πήραν στοιχεία των Motörhead, Black Sabbath και Judas Priest και τα συμπλήρωσαν με σατανική θεματολογία και επιθετικότητα.Το 1984, εμφανίστηκαν τα πρώτα συγκροτήματα που επηρεάστηκαν από τους Venom, τα οποία έπαιζαν πρώιμο thrash metal με ακραία φωνητικά όπως οι Possessed από το Σαν Φρανσίσκο, οι Ελβετοί Hellhammer και οι Death από την Φλόριντα με το ντέμο "Death By Metal". Δύο χρόνια αργότερα, οι Slayer κυκλοφόρησαν το άλμπουμ "Reign in Blood", του οποίου η τραχύτητα και η επιθετικότητα αποτέλεσαν ορόσημο για την εξέλιξη της ακραίας μουσικής. Οι Repulsion ηχογράφησαν τα πρώτα τους ντέμο, τα οποία παρουσίασαν για πρώτη φορά τα death metal φωνητικά και την τεχνική blast-beat στα τύμπανα. Άλλα ακραία συγκροτήματα που εμφανίστηκαν αυτή την περίοδο ήταν οι Βρετανοί Napalm Death και Carcass.Το 1987, κυκλοφόρησε το ντεμπούτο των Death με τίτλο "Scream Bloody Gore", ενώ το "Altars of Madness" των Morbid Angel δύο χρόνια αργότερα εδραίωσε το είδος στις συνειδήσεις των φίλων της ακραίας μουσικής.Η πόλη της Φλόριντα ήταν ένα από τα μέρη όπου άνθισε το death metal, με συγκροτήματα όπως οι Monstrosity και οι Massacre, ενώ οι Cannibal Corpse μετακόμισαν σύντομα στην περιοχή και γνώρισαν επιτυχία με τους δίσκους "Tomb Of The Mutilated" και "The Bleeding". Οι Obituary κυκλοφόρησαν τα "Slowly We Rot", "Cause Of Death" και "The End Complete", ενώ οι Deicide υπήρξαν πρωτοπόροι στην στιχουργική που ασχολούνταν με τον σατανισμό.Στη Μεγάλη Βρετανία, οι Carcass εξελίχθηκαν με το "Heartwork" του 1993, την ίδια χρονιά που οι Morbid Angel κυκλοφόρησαν το επιτυχημένο "Covenant", ενώ παράδειγμα του μοντέρνου death metal αποτελεί το "Human" των Death. Την ίδια περίοδο, έντονη ήταν η λογοκρισία πάνω στο death metal, κυρίως λόγω της στιχουργικής των Cannibal Corpse και των Deicide.To 1994, οι Cryptopsy κυκλοφόρησαν το "None So Vile" και την επόμενη χρονιά οι Suffocation το "Pierced From Within". Οι Death εξελίχθηκαν με το "The Sound of Perseverance" του 1998, το οποίο περιείχε πολλά progressive στοιχεία και οι Exhumed ηχογράφησαν το ντεμπούτο τους με τίτλο "Gore Metal".Κατά τη νέα χιλιετία, οι Morbid Angel κυκλοφόρησαν το "Gateways to Annihilation", επίσης με progressive στοιχεία. Παρ' όλα αυτά, η κοινωνία του death metal δέχθηκε ένα μεγάλο πλήγμα με τον θάνατο του κιθαρίστα και τραγουδιστή των Death, Τσακ Σούλντινερ το 2001. Ακολούθησε η εμφάνιση τεχνικών συγκροτημάτων όπως οι Cephalic Carnage, οι Neuraxis, οι Nile, οι Opeth, κ.α..Ακραία συγκροτήματα κατάφεραν να μπουν στις χαμηλές θέσεις των καταλόγων επιτυχιών, με το "Covenant" των Morbid Angel να είναι ο δίσκος με τις μεγαλύτερες πωλήσεις στις Ηνωμένες Πολιτείες, ξεπερνώντας τις 130.000 αντίτυπα. Death Cannibal Corpse Morbid Angel Suffocation Carcass Deicide Possessed Nile Autopsy In Flames Arch Enemy At The Gates Behemoth Vader Slipknot Bolt Thrower Gorguts Obituary Napalm Death Necrophagist Acid Death Asphyx Entombed Bloodbath Asphyx Convuise Malevolent Creation Pestilence Atheist Amon Amarth Kataklysm Edge Of Sanity Dark Tranquillity Cryptopsy Septic Flesh Vital Remains Heavy Metal Classifications: A History of Death Metal A history of death metal - MusicRadar Death Metal - heavymetal.about.com Αρχειοθετήθηκε 2014-10-07 στο Wayback Machine. Choosing Death: The Improbable History of Death Metal & Grindcore